2-я танкавая армія (вермахт)

**2-я танкавая армія** ()&nbsp;— танкавая армія вермахта. Створана 1&nbsp;чэрвеня 1940&nbsp;года як група «Гудэрыян» () на базе 19-га армейскага корпуса. 16&nbsp;лістапада 1940&nbsp;года перафармавана ў 2-ю танкавую групу. З 29 ліпеня па 21 жніўня 1941 года называлася танкавай групай «Гудэрыян» (). З 5 кастрычніка 1941&nbsp;г.&nbsp;— 2-я танкавая армія. Падчас «Аперацыі Барбароса» была адной з дзвюх танкавых армій у складзе групы армій «Цэнтр».

## Гісторыя 
У чэрвені 1941&nbsp;года наступала на беларускім напрамку (Беласток, Слонім). На 26&nbsp;чэрвеня 1941&nbsp;года значная частка 14-га механізаванага корпуса дзейнічала ў аператыўным тыле 2-й нямецкай танкавай групы. Пасля ўзяцця Мінска&nbsp;— на Смаленскім напрамку.

10&nbsp;ліпеня 1941&nbsp;года войскі групы армій «Цэнтр» сіламі 2-й танкавай групы з раёна Шклова і 3-й танкавай групы з раёна Віцебска нанеслі два магутныя ўдары ў напрамку Ельні і Духаўшчыны для таго, каб акружыць вялікую групоўку савецкіх войскаў у раёне Смаленска. Пачалася грандыёзная Смаленская бітва.

Адбываюцца баі ў раёне Рослаўля і Ельні. Затым 2-я танкавая група Гудэрыяна групы армій «Цэнтр», наступаючы ў напрамку на Канатоп, 1&nbsp;верасня прарвалася да Дзясны і захапіла на яе левым беразе плацдарм ля Шосткі. 40-я савецкая армія адышла ў паўднёва-ўсходнім кірунку. 21-я савецкая армія, якую абышлі з усходу войскі 2-й танкавай групы, а з захаду&nbsp;— 2-й нямецкай арміі, што падышла да Чарнігава, апынулася пад пагрозай акружэння і пачала паспешліва адступаць на поўдзень да Дзясны.

Затым удзельнічала ў баях у раёне Вязьмы і Бранска.

1&nbsp;кастрычніка 1941&nbsp;года ў рамках аперацыі «Тайфун» 2-я танкавая група Гудэрыяна групы армій «Цэнтр» прарвала на сваім цэнтральным участку абарону 13-й арміі Бранскага фронту А.&nbsp;І.&nbsp;Яроменкі на ўсю глыбіню і прасунулася на 60&nbsp;км. 1&nbsp;кастрычніка 24-ы мотакорпус заняў Сеўск.

З 6&nbsp;кастрычніка 1941&nbsp;года, паводле мемуараў Гудэрыяна «Успаміны салдата», 2-я танкавая група стала называцца 2-й танкавай арміяй.

23&nbsp;кастрычніка 1941&nbsp;года нямецкая 3-я танкавая дывізія 2-й танкавай арміі прарвала абарону савецкіх войскаў на паўночны захад ад Мцэнска, а 18-я танкавая дывізія заняла Фацеж.

У лістападзе 1941&nbsp;года на фронт прыбыла спецыяльная камісія з мэтай вывучэння новых тыпаў савецкіх танкаў. У склад камісіі, якая прыбыла ў 2-ю танкавую армію, уваходзілі вядомыя канструктары: прафесар Поршэ (фірма «Нібелунген»), інжынер Освальд (фірма MAN) і доктар Адэрс (фірма «Хеншэль»). У размяшчэнні 35-га танкавага палка 4-й танкавай дывізіі камісія правяла падрабязныя тэхнічныя даследаванні цяжкіх танкаў КВ-1, КВ-2 і сярэдняга Т-34, верагодна са складу 11-й танкавай брыгады, страчаных 6.10.1941 на шашы ад Арла да Мцэнска. Вынікі, атрыманыя камісіяй, паспрыялі паскарэнню працы нямецкіх канструктараў.

У жніўні 1942&nbsp;года вяла баі ў раёне Казельска і Сухінічаў. З верасня 1943&nbsp;года на Балканах.

## Камандуючыя 
* да 25&nbsp;снежня 1941&nbsp;года&nbsp;— генерал-палкоўнік Гайнц Гудэрыян
* з 25&nbsp;снежня 1941 па 11&nbsp;красавіка 1943&nbsp;года&nbsp;— генерал-палкоўнік Рудольф Шміт
* з 15&nbsp;ліпеня па 15&nbsp;жніўня 1943&nbsp;года&nbsp;— генерал-палкоўнік Вальтэр Модэль
* з 15&nbsp;жніўня 1943 па 24&nbsp;чэрвеня 1944&nbsp;года&nbsp;— генерал-палкоўнік Лотар Рэндуліч
* з 24&nbsp;чэрвеня па 18&nbsp;ліпеня 1944&nbsp;года&nbsp;— генерал пяхоты Франц Бёмэ
* з 18&nbsp;ліпеня 1944 да капітуляцыі ў маі&nbsp;1945&nbsp;— генерал артылерыі Максімільян дэ Ангеліс

## Баявы склад 
* У чэрвені 1941&nbsp;— 24-ы, 46-ы і 47-ы матарызаваныя корпусы.
* У кастрычніку 1941&nbsp;— 24-ы, 47-ы і 48-ы матарызаваныя корпусы, 34-ы і 35-ы армейскія корпусы
* У студзені 1942&nbsp;— 24-ы і 47-ы матарызаваныя корпусы, 53-і армейскі корпус
* У жніўні 1942&nbsp;— 41-ы і 47-ы танкавыя корпусы, 53-і і 35-ы армейскія корпусы
* У лістападзе 1942&nbsp;— 47-ы танкавы корпус, 35-ы і 53-і армейскія корпусы
* У ліпені 1943&nbsp;— 33-і, 53-і і 55-ы армейскія корпусы
* У верасні 1943 (на Балканах)&nbsp;— 3-ці танкавы корпус СС, 15-ы і 21-ы горныя армейскія корпусы, 69-ы рэзервовы корпус
* У снежні 1943&nbsp;— 5-ы горны армейскі корпус СС, 15-ы і 21-ы горныя корпусы, 69-ы рэзервовы корпус
* 7&nbsp;мая 1945&nbsp;— 68-ы армейскі корпус, 22-і горны армейскі корпус, 1-ы кавалерыйскі корпус.

## Склад 
### 22 чэрвеня 1941 года 
* **Штаб**
** 24-ы матарызаваны корпус (вермахт)&nbsp;— генерал танкавых войскаў Леа Гайр фон Швепенбург
*** 3-я танкавая дывізія
*** 4-я танкавая дывізія
*** 10-я матарызаваная дывізія
*** 1-я кавалерыйская дывізія
** 46-ы матарызаваны корпус (у рэзерве) — генерал танкавых войскаў Генрых фон Фіцінгхоф
*** 10-я танкавая дывізія
*** дывізія СС «Рэйх» (матарызаваная)
*** матарызаваны полк «Вялікая Германія»
** 47-ы матарызаваны корпус — генерал артылерыі Ёахім Лемельзэн
*** 17-я танкавая дывізія
*** 18-я танкавая дывізія
*** 29-я матарызаваная дывізія
** Авіягрупа бамбавікоў блізкага дзеяння
** Зенітны артылерыйскі полк «Герман Герынг»

### 27 ліпеня 1941 года 
* **Штаб**
** 7-ы армейскі корпус
*** 7-я пяхотная дывізія  
*** 23-я пяхотная дывізія
*** 78-я пяхотная дывізія
*** 197-я пяхотная дывізія
** 9-ы армейскі корпус
*** 137-я пяхотная дывізія
*** 263-я пяхотная дывізія
*** 292-я пяхотная дывізія
** 20-ы армейскі корпус 
*** 15-я пяхотная дывізія
*** 268-я пяхотная дывізія
** 24-ы матарызаваны корпус
*** 3-я танкавая дывізія
*** 4-я танкавая дывізія
*** 10-я матарызаваная дывізія
*** 1-я кавалерыйская дывізія
** 46-ы матарызаваны корпус
*** 10-я танкавая дывізія
*** дывізія СС «Рэйх»
*** матарызаваны полк «Вялікая Германія»
** 47-ы матарызаваны корпус
*** 17-я танкавая дывізія
*** 18-я танкавая дывізія
*** 29-я матарызаваная дывізія

### 30 верасня 1941 года 
* **Штаб**
** 24-ы матарызаваны корпус
*** 3-я танкавая дывізія
*** 4-я танкавая дывізія
*** 10-я матарызаваная дывізія
** 48-ы матарызаваны корпус
*** 9-я танкавая дывізія
*** 16-я матарызаваная дывізія
*** 25-я матарызаваная дывізія
** 47-ы матарызаваны корпус
*** 17-я танкавая дывізія
*** 18-я танкавая дывізія
*** 29-я матарызаваная дывізія
** 34-ы армейскі корпус
*** 45-я пяхотная дывізія
*** 135-я пяхотная дывізія
** 35-ы армейскі корпус
*** 1-я кавалерыйская дывізія
*** 95-я пяхотная дывізія
*** 296-я пяхотная дывізія

## Крыніцы 
* Panzergruppe 2 // Axis History 

## Зноскі 
Катэгорыя:Воінскія фарміраванні
Катэгорыя:Танкавыя войскі
Катэгорыя:Другая сусветная вайна
Катэгорыя:Вермахт